Ekzistas arto teksta, sona kaj bilda. Kutime por ĉiu homo plej bone percepteblas
unu el tiuj tri specoj, kaj ĝuste tiun specon li kapablas taksi. Mia medio
estas tekstoj — do, mi ne provas recenzi sondiskojn, ĉar ne estas kompetenta
#000003
Kaj nun necesas recenzi arton bildan — eble unika okazo. Temas pri
humuro de Pavel Rak, probable la plej konata pentristo en Esperanto-medio.
Liajn bildojn ĉiuj legantoj vidis en Juna amiko, Esperantisto Slovaka
kaj aliaj revuoj; same en ĉiuj libroj de la eldonejo KAVA-PECH, produktinta
tiun ĉi libreton. Lia stilo tuj rekoneblas.
#000004
La antaŭparolo kaj la titoloj de la bildoj aperas en kvar lingvoj:
ĉeĥa, Esperanto, angla kaj germana. Diverslingvaj tekstoj ne ĉiam estas
plene identaj, fojfoje estas interese kompari. Kelkfoje teksto estas parto
de la bildo mem — do laŭ tio eblas konjekti, en kiulingva eldonaĵo
la bildo aperis unue. Kelkaj bildoj eĉ tute ne bezonas vortajn klarigojn.
#000005
La libro konsistas el temaj ĉapitroj: Geedzoj — familio, Erotiko,
Ĉe l' kuracisto, Filozofiaj vidpunktoj, Ekologio, Diversaĵoj, Kontraŭ
milito; en la lasta parto estas kolektitaj specimene ilustraĵoj por diversaj
eldonaĵoj de KAVA-PECH. Estas ridigaj, jen paradoksaj, kaj samtempe pensigaj
karikaturoj — kaj samlibre ravigaj mildaj erotikaĵoj. Tra la bildoj
senteblas bonkoreco de la pentristo kaj lia amo al la vivo...
#000006
Libro vere bonega, unika kaj ĉiel rekomendinda. Sufiĉas iom scii unu
el la kvar uzitaj lingvoj, kaj vi povos ĝui ĝin.
#000007